బెరీలియం అయోడైడ్

బెరిలీయం అయోడైడ్  ఒక రసాయన సంయోగపదార్థం. ఇది ఒక అకర్బన సంయోగపదార్థం.బెరీలియంమరియు అయోడిన్ మూలక పరమాణు సంయోగం వలన ఏర్పడినది. ఈ సంయోగ పదార్థం రసాయన సంకేతపదం BeI2. తేమను పీల్చుకునే/చెమ్మగిల్లే/ఆర్ద్రతాకర్షక (hygroscopic ) గుణమున్న సంయోగ పదార్థం. బెరిలీయం అయోడైడ్ నీటిలో తీవ్రంగా చర్య జరపడంవలన హైడ్రో అయోడిక్ ఆమ్లాన్ని ఏర్పరచును.

భౌతిక గుణాలు
బెరిలీయం అయోడైడ్ భౌతికంగా రంగులేని, సూదుల వంటి పొడవైన స్పటిక రూపంలో ఉండును.బెరిలీయం అయోడైడ్ అణుభారం 262.821గ్రాములు/మోల్.సాధారణ ఉష్ణోగ్రత వద్ద సాంద్రత 4.325 గ్రాములు/సెం.మీ3. బెరిలీయం అయోడైడ్ ద్రవీభవన స్థానం 480 °C (896 °F; 753K, బాష్పీభవన స్థానం 590 °C (1,094 °F; 863K). నీటితో తీవ్రంగా చర్య జరుపును. బెరిలీయం అయోడైడ్ ఈథర్, డైఇథైల్ ఈథర్‌లో కరుగుతుంది.కార్బన్ సల్ఫేట్ లో స్వల్పంగా కరుగుతుంది.ఆర్తోరోంబిక్ స్పటికరూప నిర్మాణంకలిగి ఉంది.

రసాయన చర్యలు
500 °C -700 °C ఉష్ణోగ్రత వద్ద బెరీలియం లోహాన్ని అయోడిన్ మూలకంతో రసాయన చర్య జరపడం వలన బెరిలీయం అయోడైడ్ ఉత్పత్తి అగును.
Be + I2 → BeI2
బెరీలియంకార్బైడ్ తో హైడ్రోజన్ అయోడైడ్ తో వాయుస్థితిలో చర్య వలన బెరిలీయం అయోడైడ్ ఉత్పత్తిఅగును.
Be2C + 4HI → 2BeI2 + CH4
బెరిలీయం అయోడైడ్ అణువు లోని అయోడిన్ ను సులభంగా తొలగించి, దాని స్థానంలో ఏదైన హలోజన్ను ప్రవేశపెట్టవచ్చును.ఫ్లోరిన్ తో బెరిలీయం ఫ్లోరైడ్, అయోడిన్ ఫ్లోరైడులను ఏర్పరచవచ్చును.అలాగే క్లోరిన్తో బెరిలీయం క్లోరైడ్, బ్రోమిన్‌తో బెరీలియం బ్రోమైడ్‌లు ఏర్పడును.క్లోరేట్, పర్మాంగానేట్ వంటి అక్స్సికరణ కారకాలతో బెరిలీయం అయోడైడ్ తీవ్రంగా చర్య జరిపి బచ్చలి పండు రంగుకలిగిన వాయురూప అయోడిన్ ను విడుదల చేయును.బెరిలీయం అయోడైడ్ ఘన స్థితిలో, వాయుస్థితిలో గాలిలో మండుస్వభావం కలిగిఉన్నది.

వినియోగం
బెరిలీయం అయోడైడ్ ను వేడిగా ఉన్న టంగ్‌స్టన్ లోహ ఫిలమెంట్ మీదుగా పంపడం ద్వారా అధికశుద్ధమైన బెరిలీయాన్ని ఉత్పత్తి చెయ్యవచ్చును.

ఇవికూడా చూడండి
బెరీలియం
అయోడిన్

మూలాలు/ఆధారాలు

రసాయన శాస్త్రం
బెరీలియం సమ్మేళనాలు
అకర్బన సమ్మేళనాలు